Cietgliemeņu kārta

Cietgliemeņu kārta (Venerida) ir gliemeņu klases taksons. Šo kārtu ar nosaukumu "Veneracea" 1854. gadā izveidoja angļu zoologs Džons Edvards Grejs. Cietgliemenes ir jūras vai sājūdens sestonofāgi. Ģeohronoloģiski apaļgliemeņu dzimtas pārstāvji ir zināmi no krīta perioda līdz mūsdienām.

 Apraksts 
Čaulas vāki ir vienādi vai gandrīz vienādi, retos gadījumos ļoti nevienādi. Slēdeni veido kardinālie zobi (viens līdz trīs katrā čaulas vākā) un sānu zobi (priekšējie un aizmugurējie). Daļa zobu var arī nebūt (bezzobainas formas ir retas). Adduktoru muskuļu nospiedumi uz čaulas vāku iekšējās virsmas ir vienādi vai arī priekšējie no tiem var būt mazāki vai lielāki par aizmugurējiem. Čaulas vāku saite ir ārēja, opistodetiska, un atrodas uz nimfas vai vagā. Saite var būt arī ārēja un iekšēja rezīlijā, vai arī tikai iekšēja. Retos gadījumos saites nav. Mantijas līnija ir vesela vai ar sīnusu.Бяков А.С., Гаврилова В.А., Гончарова И.А., Гужов А.В., Невесская Л.А., Полуботко И.В., Попов С.В., Янин Б.Т. (2013) Двустворчатые моллюски России и сопредельных стран в фанерозое, Труды палеонтологического института. Том 294., Научный мир, Москва, 524 стр., 334. lpp.

 Sistemātika 
Cietgliemeņu kārtas virsdzimtas:MolluscaBase
 kārta: Venerida Gray, 1854
 virsdzimta: Arcticoidea R.B. Newton, 1891 (1844)
 virsdzimta: Chamoidea Lamarck, 1809
 virsdzimta: Cyrenoidea J.E. Gray, 1840
 virsdzimta: Glossoidea J.E. Gray, 1847 (1840)
 virsdzimta: Hemidonacoidea Scarlato & Starobogatov, 1971
 virsdzimta: Mactroidea Lamarck, 1809
 virsdzimta: Opokielloidea Kanev, 1983 †
 virsdzimta: Prilukielloidea Starobogatov, 1970 †
 virsdzimta: Ungulinoidea J.E. Gray, 1854
 virsdzimta: Veneroidea Rafinesque, 1815

(†) - izmirušu organismu grupa.

 Atsauces